Diari Oficial de la Generalitat Valenciana


Sumari del DOGV 6735, del 15-03-2012 (2012/2475)

RESOLUCIÓ de 6 de febrer de 2012, de la Direcció General de Justícia de la Conselleria de Justícia i Benestar Social, per la qual es convoca per a la provisió pel sistema de lliure designació el lloc de director/a de l'Institut de Medicina Legal d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6735

Data del DOGV
:   15-03-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/2475


Data del document
:   06-03-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 6 de febrer de 2012, de la Direcció General de Justícia de la Conselleria de Justícia i Benestar Social, per la qual es convoca per a la provisió pel sistema de lliure designació el lloc de director/a de l'Institut de Medicina Legal d'Alacant. [2012/2475]
De conformitat amb el que s'establix en els articles 524 i següents de la Llei Orgànica 6/1985, d'1 de juliol, del Poder Judicial; el Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia; el Decret 124/1998, d'1 de setembre, del Consell, de constitució i regulació de l'Institut de Medicina Legal d'Alacant, i el Decret 60/2007, de 20 d'abril, del Consell, pel qual s'aprova el Reglament d'Organització i Funcionament de l'Institut de Medicina Legal d'Alacant, s'anuncia la provisió, pel sistema de lliure designació, del lloc amb la descripció i els requisits necessaris per a l'exercici que s'especifiquen en l'annex I d'esta convocatòria, d'acord amb les bases següents:
Primera. Participants
Poden participar els funcionaris de carrera que pertanyen al Cos de Metges Forenses que es troben en situació de servici actiu.
Els participants han de posseir els requisits i les condicions del lloc d'acord amb la seua classificació, exposada en l'annex I.
Segona. Presentació de sol·licituds
Les sol·licituds, adreçades a la Direcció General de Justícia de la Conselleria de Justícia i Benestar Social (plaça de Sant Nicolau, núm. 2, 46424 València), s'han de presentar d'acord amb el model que figura com a annex II en el termini de 10 dies naturals, comptadors des de l'endemà de la publicació simultània d'esta convocatòria en el Diari Oficial de la Comunitat Valenciana i en el Boletín Oficial del Estado. En el cas que esta simultaneïtat no siga possible, el termini al·ludit es computarà a partir de l'endemà de la publicació en el Boletín Oficial del Estado.
Les sol·licituds es poden presentar en el Registre General de la Conselleria de Justícia i Benestar Social (passeig de l'Albereda, núm. 16, de València), en el Registre Auxiliar (plaça de Sant Nicolau, núm. 2, de València), en els servicis centrals i territorials de les diferents conselleries, en els punts PROP o en les oficines públiques a què es fa referència en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
A la sol·licitud s'adjuntarà documentació original o fotocòpies compulsades de la documentació acreditativa dels requisits exigits i dels mèrits que s'al·leguen. Igualment, es presentarà amb la instància una memòria mecanografiada i firmada en què el candidat realitzarà una anàlisi de les tasques del lloc sol·licitat, les condicions i els mitjans necessaris per a l'exercici, propostes de millora en el desenrotllament de les funcions i totes les altres qüestions que l'aspirant considere d'interés o importància, sobre la base de la descripció de funcions del lloc.
Tercera. Entrevista
Els aspirants seran convocats per la Direcció General de Justícia a la realització d'una entrevista, que versarà sobre el contingut de la memòria indicada en la base anterior.
Quarta. Resolució i adjudicació de destinació
La resolució d'esta convocatòria la durà a terme el director general de Justícia i el nomenament s'efectuarà en el termini màxim de dos mesos, comptadors des de la finalització del termini de presentació de sol·licituds. Este termini es pot prorrogar, excepcionalment, fins a un mes més.
En la resolució d'esta convocatòria s'indicarà expressament la data d'inici dels terminis de cessament i presa de possessió.
La persona designada podrà ser cessada amb caràcter discrecional per mitjà d'una resolució en què la motivació es referirà exclusivament a la competència per a adoptar-la. També podrà renunciar al lloc de treball, per mitjà de sol·licitud raonada en què faran constar els motius professionals o personals per a esta renúncia i sempre que haja ocupat el lloc esmentat almenys durant un any.
El funcionari cessat en este lloc de lliure designació o que hi haja renunciat serà adscrit provisionalment, fins que no obtinga un altre lloc amb caràcter definitiu, a una corresponent al seu cos, dins del mateix municipi i amb efecte des de l'endemà de la resolució del cessament o l'acceptació de la renúncia.
El funcionari cessat o que haja renunciat tindrà dret preferent per a ocupar, la primera vegada que s'anuncien a concurs, llocs de treball genèrics a la mateixa localitat on servien quan se'n va produir el cessament, i haurà de sol·licitar tots els llocs de treball que es convoquen en aquella. Si no participa en este concurs o no obté cap lloc dels sol·licitats, se li adjudicarà amb caràcter definitiu qualsevol dels llocs no adjudicats.
València, 6 de febrer de 2012.- El director general de Justícia: Julián Ángel González Sánchez.
ANNEX I
Lloc de treball núm. 1101
Denominació: director
Centre de destí: Institut de Medicina Legal d'Alacant
Naturalesa: funcionarial
Sector: Administració de justícia
Provisió: lliure designació
Dedicació: exclusiva
Complement de destinació: 1.688,37 euros/mes
Característiques:
1. Requisits: metge forense en actiu, 5 anys exercici professional com a metge forense.
2. Funcions: les assignades en el Reglament Orgànic del cos nacional de metges forenses, segons el Reial Decret 296/1996, de 23 de febrer, en l'article 5 del Reglament dels Instituts de Medicina Legal aprovat en el Reial Decret 386/1996, d'1 de març i les establides en l'article 8 del Reglament d'Organització i Funcionament de l'Institut de Medicina Legal d'Alacant, aprovat pel Decret 60/2007, de 20 d'abril, del Consell.